ร้อนตับแตก! 27 เม.ย. เที่ยงตรง หลังดวงอาทิตย์ตั้งฉากกรุงเทพฯ
สดร. เผย 27 เม.ย.นี้ ดวงอาทิตย์จะตั้งฉากกับกรุงเทพฯ ไม่ฟันธงว่าจะร้อนที่สุดหรือไม่ ขึ้นอยู่กับปัจจัยหลายอย่าง
25 เม.ย. 2560

ดร.ศรัณย์ โปษยะจินดา รองผู้อำนวยการสถาบันวิจัยดาราศาสตร์แห่งชาติ เปิดเผยว่า ช่วงเดือนเมษายน-พฤษภาคม ดวงอาทิตย์จะโคจรมาอยู่ในตำแหน่งตั้งฉากกับประเทศไทย โดยเริ่มจากใต้สุดที่ อ.เบตง จ.ยะลา ในวันที่ 5 เมษายน เวลาประมาณ 12.19 น.
หลังจากนั้นดวงอาทิตย์จะเคลื่อนในแนวตั้งฉากเรื่อย ๆ และจะตั้งฉากในพื้นที่เหนือสุดใน อ.แม่สาย จ.เชียงราย จนถึงวันที่ 27 เมษายน เวลาประมาณ 12.16 น. โดยดวงอาทิตย์จะโคจรมาอยู่ในแนวตั้งฉากกรุงเทพมหานคร
โดยการที่ดวงอาทิตย์ตั้งฉากกับพื้นโลก ส่งผลให้โลกรับพลังงานจากดวงอาทิตย์อย่างเต็มที่ แต่อุณหภูมิจะสูงหรือไม่นั้น ขึ้นอยู่กับปัจจัยหลายอย่าง เช่น ปริมาณฝน เมฆ อิทธิพลจากมรสุม ความร้อนสะสมในบรรยากาศ ฯลฯ

ทั้งนี้ ประเทศไทยตั้งอยู่ในเขตร้อน ระหว่างแนวละติจูด 5-20 องศาเหนือ ซึ่งจะมีวันที่ดวงอาทิตย์ผ่านจุดเหนือศีรษะมากสุดปีละ 2 วัน โดยจะมีคาบการโคจรพาดผ่านแตกต่างกันไปในแต่ละพื้นที่ สำหรับครั้งต่อไปดวงอาทิตย์จะเคลื่อนที่มาอยู่ในแนวตั้งฉากกับกรุงเทพฯ อีกครั้งช่วงฤดูฝนในวันที่ 16 สิงหาคม 2560 เวลาประมาณ 12.24 น.
Cr : สถาบันวิจัยดาราศาสตร์แห่งชาติ